open-index/open-wikipedia-markdown huggingface dataset:
נאות אפק

**נאות אפק** (המופיעה בפרסומים שונים בשם "**אפקה**") היא שכונת מגורים חדשה, הנבנית בצפונה של קריית ביאליק.

## היסטוריה
השכונה החלה להיבנות לאחר חתימה על הסכם גג בין רשות מקרקעי ישראל לעיריית קריית ביאליק. עבודות התשתית להקמת השכונה החלו ב-2016 ובנובמבר אותה שנה, נערך טקס הנחת אבן הפינה לבנייתה. השכונה צפויה להכיל 4,573 יחידות דיור בבנייה רוויה של עד 25 קומות. האכלוס של הדירות הראשונות החל במחצית השנייה של 2019.

השכונה נבנית משני צידי כביש 22, צפונית לכביש 79. היא צמודה ממערב לשמורת הטבע עין אפק, לבית העלמין צור שלום וסמוכה לשביל נחל הנעמן. לצורך הקמת השכונה הועברו שטחי חקלאות שהיו שייכים לקיבוץ אפק אל קריית ביאליק.

השכונה מחוברת לכביש עוקף קריות באמצעות "מחלף ביאליק צפון". קו מטרונית צפוי על פי התוכניות לעבור בתוך השכונה.

ב-13 ביוני 2018 הונחה אבן הפינה לבניית קומפלקס בית הספר היסודי "מיתרים", בית כנסת וגני ילדים במרכז השכונה. בשכונה מתוכנן להיבנות גם אצטדיון כדורגל, מגרשי ספורט, וגן שעשועים גדול לתושבי השכונה. בשכונה קיימים שני בתי ספר ושניים נוספים מוקמים בימים אלה. כמו כן, קיימים בשכונה עשרות גני ילדים.

שמות הרחובות בשכונה נקראים על שם אישים מתחום התרבות. הרחוב הראשי החוצה את השכונה הוא רחוב נעמי שמר. רחובות נוספים קרויים על שם אהוד מנור, שושנה דמרי ועפרה חזה.

בשכונה נמצא פארק על שמו של יהודה בארקן והוא מהגדולים בצפון. הוא כולל טיילת, מתחמי משחק ומתקני כושר.

## קישורים חיצוניים

* שכונת נאות אפק, באתר האינטרנט של עיריית קריית ביאליק.
* אפקה (נאות אפק) הסרט, באתר יוטיוב.
* ממוזער|405x405 פיקסלים|מבט על השכונה - אוקטובר 2023האתר הרשמי של שכונת נאות אפק.

## הערות שוליים

ממוזער|304x304px|ימין|בית ספר מיתרים בשכונה
קטגוריה:קריית ביאליק: שכונות
חולדת צ'ינצ'יל

**חולדת צ'ינצ'יל** (שם מדעי: *Abrocoma*) הוא סוג של מכרסם ממשפחת חולדות צ'ינצ'יל הנפוץ בהרי האנדים, מדרום פרו עד מרכז צ'ילה. הסוג מכיל שמונה מינים, רובן נמצאים באזורי ההרים המבודדים בצפון מערב ארגנטינה. המאובנים הכי קדומים של החולדות צ'יצ'יל שנמצאו, מתוארכים לתקופת המעבר שבין סוף תקופת האאוקן לתחילת האוליגוקן (מלפני 37.5-31.5 מיליוני שנים).

## מינים
*מין חולדת צ'ינצ'יל בנט (*A. bennettii*)	
* מין חולדת צ'ינצ'יל בוליביאנית (*A. boliviensi*s)	
*מין חולדת צ'ינצ'יל בובין (*A. budini*)	
*מין חולדת צ'ינצ'יל אשי (*A. cinerea*)
*מין חולדת צ'ינצ'יל פאמטינה (*A. famatina*)
*מין חולדת צ'ינצ'יל סיירה דל טונאל (*A. schistacea*)	
*מין חולדת צ'ינצ'יל אוספטאלה (A*. uspallata*)	
*מין חולדת צ'ינצ'יל פונטה דה וקאס (*A. vaccarum*)

## קישורים חיצוניים

## הערות שוליים

	
קטגוריה:ערכים שבהם תבנית בריטניקה אינה מתאימה
קטגוריה:חולדות צ'ינצ'יל
קוט ד'אור (שוקולד)

[ממוזער|שמאל|220px|[בול דואר של הקולוניה הבריטית בחוף הזהב, המשקף את אותם אלמנטים שהיו בלוגו הישן של החברה]]
**קוט ד'אור** (בצרפתית: **Côte d'Or**) היא יצרנית שוקולד בלגית הנמצאת בבעלות חברת . קוט ד'אור נוסדה בשנת 1883 על ידי צ'ארלס נויהאוז. נויהאוז קרא לחברה על שם הקולוניה הבריטית בחוף הזהב (כיום בשטח גאנה), שהיוותה מקור חשוב לפולי קקאו עבור תעשיית השוקולד.

ב-1987 נרכשה החברה על ידי יצרנית הקפה הגרמנית ג'ייקובס סוצ'רד, שבעצמה נרכשה על ידי חברת קראפט בשנת 1990. בשנת 2012, במסגרת פיצול חברת קראפט, עברה קוט ד'אור לחברת מונדלז אינטרנשיונל.

## היסטוריה
### לוגו
הסמל של קוט ד'אור הוא פיל, סמל אשר מנסה לרמז על המקור האפריקני של פולי הקקאו בהם נעשה שימוש בייצורו של השוקולד שהחברה מייצרת. לפי מקור מסוים, נהוג היה בעבר לעשות שימוש בפילים על מנת לשאת את שקי הקקאו, ומכאן סיבה אפשרית נוספת לסמל.

בגרסה מוקדמת של הלוגו היו בנוסף לפיל גם פירמידה ועץ דקל. לוגו זה היה מבוסס על בול דואר של גאנה אשר בו הוצגו פיל, עץ דקל ופירמידות.

### אירועים משמעותיים
בזמן מלחמת העולם השנייה, לא היה באפשרות החברה להשיג חומרי גלם באיכות גבוהה. יתרה על כך, אחד ממפעליה אשר במרסיי שבצרפת נהרס במהלך המתקפה הגרמנית על הנמל של מרסיי בתחילת 1943. עקב בעיות אלו, חדלה החברה באופן זמני מייצור שוקולד, ובמקום זאת ייצרה מוצרים אחרים באיכות נמוכה יותר.

## קישורים חיצוניים

* 

קטגוריה:חברות שוקולד
קטגוריה:חברות בלגיות
קטגוריה:מותגי מזון
ריטר ספורט

**ריטר ספורט** (בגרמנית: **Ritter Sport**, נהגה בגרמנית: ריטר שפורט) הוא מותג שוקולד המיוצר על ידי חברת Alfred Ritter GmbH & Co. KG, אשר משרדה הראשי ממוקם ביישוב ואלדנבוך  שבמדינת באדן-וירטמברג בגרמניה.

המותג כולל טבלאות שוקולד ריבועיות (בניגוד לצורה המלבנית הנפוצה) במשקל של 100 גרם, שכוללות 16 קוביות שוקולד המסודרות בדפוס של 4 על 4. בשנת 2013 השיקה החברה בנוסף גרסה שבה יש 9 קוביות המסודרות בדפוס של 3 על 3. המותג כולל גם טבלאות גדולות במשקל של 250 גרם וגם קטנות במיוחד במשקל 16.5 גרם, אך הן פחות נפוצות ומגוון הטעמים בהן קטן יותר.

## היסטוריה
בשנת 1912, אלפרד ריטר ואשתו קלרה שהתחתנו זמן קצר לפני כן הקימו מפעל שוקולד בשטוטגרט. מאוחר יותר הם הציגו מותג שוקולד חדש משלהם, בשם: "(Alrika (Alfred Ritter Cannstatt". כשהיקף הייצור גדל והיה צורך בהרחבת המפעל, עברה החברה בשנת 1930 לעיירה ואלנבוך הסמוכה לשטוטגרט. מותג השוקולד "ריטר ספורט" המוכר כיום המיוצר כטבלאות שוקולד ריבועיות הושק בשנת 1932, לאחר שקלרה הציעה לייצר טבלת שוקולד בצורת ריבוע שניתן יהיה להכניסה לכיס של ג'קט מבלי שהיא תישבר. מפעל השוקולד בואלנבוך היה ליד מגרש ספורט. השחקנים והאוהדים נהגו לקחת איתם חטיף שוקולד בכיס הג'קט שהיה נהוג ללבוש אז, למשחקים ולאימונים. עד אז טבליות השוקולד היו מוארכות ונטו להישבר בכיס המעיל. הצורה הריבועית שהגתה קלרה הייתה אמנם קטנה יותר מבחינת השטח אך עבה יותר והתאימה לכיס. ריבוע השוקולד המשודרג קיבל לפיכך את השם "ריטר ספורט".

בעלי החברה נכון לשנת 2017 הם הנכדים של הבעלים המקוריים: אלפרד ט. ריטר ואחותו מארלי הופ-ריטר. בשנת 1990 הם השיקו את פרויקט "Cacaonica" אשר תומך בגידול חקלאי אורגני של קקאו וייעור מחדש של קקאו בניקרגואה. בבעלות החברה תחנת כוח המשתמשת בקוגנרציה, ובנוסף היא גם רוכשת חשמל ממקורות נוספים.

החברה משתמשת במונו-חומרים לייצור חומרי העטיפה של השוקולדים, על מנת לצמצם את הנזק האקולוגי הנגרם מהם. מוצרי החברה אינם מוכרים באופן רשמי כ"אורגניים" או כמקיימים "סחר הוגן". עם זאת, באפריל 2008 השיקה החברה קו של מוצרים אורגניים בשם "Ritter Sport Bio".

## קישורים חיצוניים

* 

* מוזיאון ריטר ספורט

קטגוריה:חברות שוקולד
קטגוריה:חברות גרמניות
קטגוריה:המטבח הגרמני
קטגוריה:מותגי מזון
רומן בספטמבר

**רומן בספטמבר** (באנגלית: **September Affair**) הוא סרט רומנטי אמריקאי משנת 1950 שצולם בשחור-לבן עם ג'ואן פונטיין, ג'וזף קוטן וג'סיקה טנדי בתפקידים הראשיים.

הסרט צולם באתרי תיירות באיטליה כמו: רומא, נאפולי, פומפיי וקפרי.

המלחין ויקטור יאנג זכה בפרס אוסקר לפסקול המוזיקה המקורי. ג'ואן פונטיין משחקת כפסנתרנית. הקטעים שהיא "מנגנת" הם מתוך הקונצ'רטו לפסנתר מס' 2 של רחמנינוב והם מנוגנים על ידי הפסנתרן לאונרד פנריו.
### השיר ספטמבר
השיר ספטמבר המושר פעמיים בסרט ומופיע בפסקול המוזיקה, חובר ב-1938 למחזמר "חופשת הניקרבוקרס" על ידי מקסוול אנדרסן (מילים) וקורט וייל (לחן) והושר על ידי וולטר יוסטון אך לא התפרסם. בסרט מאזינים זוג האוהבים לתקליט המקורי. הוא מושר גם במסעדה על ידי השחקן ג'ימי לידון המשחק בתפקיד קטן של מלח.

לאחר הקרנת הסרט הוא הפך לאחד הלהיטים הגדולים ביותר. הקליטו אותו עשרות זמרים וזמרות מהידועים ביותר כמו: פרנק סינטרה, בינג קרוסבי, נט קינג קול, יאן פירס, לו ריד, טוני בנט, אנדי ויליאמס, דין מרטין, סמי דייוויס ג'וניור, פט בון, מוריס שבלייה, שרה ווהן, אלה פיצג'רלד, פטי פייג', לנה הורן, רוזמרי קלוני ועוד.

וודי אלן השתמש בשיר בסרטו ימי הרדיו ואמר כי לדעתו זה השיר הפופולרי האמריקאי הטוב ביותר.

## תקציר העלילה
מריאנה "מנינה" סטיוארט (ג'ואן פונטיין) היא פסנתרית קונצרטים מצליחה בארצות הברית. היא נמצאת בחופשה ברומא ובשדה התעופה היא פוגשת בדייוויד לורנס (ג'וזף קוטן), תעשיין אמריקאי. היא רווקה והוא במשבר נישואים עם אשתו קתרין (ג'סיקה טנדי).

הם יושבים יחד בטיסה ומשוחחים. הדייל הראשי מודיע כי לרגל תיקון המטוס ינחת בנאפולי ויתעכב שם מספר שעות.

דייוויד שוכר ג'יפ לטיול בנאפולי הם צופים על הוזוב וסועדים במסעדה כאשר דייוויד משמיע את השיר "ספטמבר" על תקליט בגרמופון המופעל ביד. האהבה ניצתת, הזמן חולף במהירות וכשהם מגיעים לשדה התעופה הם מגלים שהמטוס המריא בלעדיהם.

הם מחליטים להמשיך את חופשתם ומבקרים בפומפיי ובקפרי.

הם מגלים כי האווירון עליו היו מיועדים לטוס התרסק באוקיינוס וכי בגלל טעות טכנית הם ברשימת הנספים. היות שהם מוכרזים כאבודים הם מחליטים להעמיק את הקשר ביניהם ושוכרים וילה מהודרת. מנינה יוצרת קשר עם מורתה לפסנתר מריה סבטיני (פרנסואז רוסיי). דייוויד מעביר המחאה על שם מריה כאשת קש בתאריך שקדם לתאונה.

עורך הדין של המשפחה משכנע את קתרין לנסוע לאיטליה עם בנה דייוויד כדי לפגוש את מריה. הם נפגשים עם מריה ומנינה. מריה מציגה את מנינה כבתה המאומצת אבל הבן מזהה כי המדובר במנינה ש"נספתה" במטוס. הסוד מתגלה ודייוויד כעת מאושר כי אשתו מוכנה לתת לו גט.

הם חוזרים לניו יורק ומנינה מחדשת את הופעותיה בנגינת הקונצ'רטו לפסנתר מס' 2 של רחמנינוב אך היא מבחינה שדייוויד קשור עדיין למשפחתו ומחליטה לנתק את יחסיהם ולטוס להופעות בברזיל.

## קישורים חיצוניים

*השיר ספטמבר מתוך הסרט, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1950
קטגוריה:סרטי דרמה רומנטית
קטגוריה:סרטי פרמאונט
קטגוריה:סרטים אמריקאיים
קטגוריה:סרטי דרמה רומנטית אמריקאיים
קטגוריה:סרטים על פסנתר ופסנתרנים
מוחמד אבן סעוד

**מוחמד אבן סעוד** (בערבית: **محمد بن سعود**; נפטר ב-1765), הידוע גם בשם אבן סעוד, היה האמיר של א-דרעיה ונחשב למייסד שושלת בית סעוד שלימים הקימה את מדינת ערב הסעודית.

## חייו
היה אמיר העיירה א-דרעיה, בתקופתו החל מוחמד אבן עבד אל-והאב להפיץ את תורת הוהאביה, אבן עבד אל-והאב טען כי המודרנה על חידושיה החומריים והתאולוגיים השונים עיוותו את האסלאם. הוא נלחם בחלחול של האמונות הטפלות לתוך האסלאם (כמו הסופיות), וראה כעיקר האמונה את יחודו של אללה, ובעקבות כך ראה בסגידה למוחמד ולנאמניו פוליתאיזם.

לאחר  שאל-והאב גורש מן אל-עוויינה השכנה, הזמינו אבן סעוד לגור תחת חסותו. השניים החליטו לעבוד יחד כדי ליישם את רעיונותיו של אבן עבד אל-והאב על טיהור האסלאם מחידושים (כפירה)  על ידי החזרתו אל עקרונות ה"אמת" של האסלאם כפי שהם ראו אותו. בתו של אבן עבד אל-והאב אף נישאה למוחמד אבן סעוד. 

ההסכם, שנחתם בשנת 1744 ובעקבותיו נכבש חבל הארץ נג'ד, היווה את תחילתה של המדינה הסעודית הראשונה (אמירות א-דרעיה) והמנוע הדתי-אידאולוגי לפעולתה. בעקבות שיתוף הפעולה ביניהם העניק אבן עבד אל-והאב ובעקבותיו חכמי ההלכה הווהאבים לגיטימציה לשלטונו של בית סעוד, ואבן סעוד השתמש בתורת הווהאביה כסיבה להרחבת שלטונו בחצי האי, הווהאביה סייעה בידו אף בכך שהיא יצרה מכנה משותף אסלאמי, שסייע לגשר על חיכוכים בין שבטיים, וליצירת כוח פוליטי והאבי מאוחד בראשותו של אבן סעוד. 
הסמכות שניתנה בידיו של אבן סעוד הייתה מעבר לסמכות פוליטית חילונית, אלא הוא הוכתר כאימאם וכאמיר המאמינים (אמיר אל-מֻאְמִנִין), כמו כן התקבע אז העיקרון שהשליטה הסעודית תעבור בין בני משפחתו של אבן סעוד. אמירות זו פעלה עד לשנת 1818 והיוותה את הבסיס לערב הסעודית של היום.

## שושלת ראשי בית סעוד

## לקריאה נוספת
* **סעודיה: ממלכת נפט במבוכי הדת והפוליטיקה** עוזי רבי, האוניברסיטה הפתוחה, 2007, עמ' 28 - 32

קטגוריה:משפחת המלוכה הסעודית
קטגוריה:ילידי 1692
קטגוריה:נפטרים ב-1765
פארק לאומי לנגטאנג

**לנגטאנג** הוא הפארק הלאומי הרביעי בנפאל, הוקם ב-1976 בתור הפארק הלאומי הראשון של ההימלאיה. האזור המוגן בגובה העולה על 6,450 מטרים ומשתרע על שטח של כ-1,710 קמ"ר. השמורה מקושרת עם שמורת הטבע הלאומית קומולנגמה שבטיבט. אגם גוסאייקונדה המקודש לדתות מסוימות נמצא בשטח הפארק ולחופו מלון "Hotel Tibet". הפסגה הגבוהה בפארק היא פסגתו של ההר לנגטאנג לירונג (7,245 מטרים).

## גלריה

File:Gosainkunda Lake.jpg|החלק הדרום מערבי של אגם לנטאנג
File:Paints of sunrise on Langtang National Park.jpg|זריחה בפארק לנטאנג
File:A trekker enjoying the beauty of Langtang, Nepal.jpg|מטייל בלנטאנג
File:Lake Gosainkunda 1.jpg|אגם גוסאייקונדה קפוא בחורף


## קישורים חיצוניים

* 

קטגוריה:נפאל: גאוגרפיה
קטגוריה:הימלאיה
קטגוריה:אסיה: פארקים לאומיים
יואו ז'וו

**יוּאוּ זְ'ווֹ** (בסינית מסורתית: 有若, בסינית מפושטת: 有若, בפין-יין Yǒu Ruò. 518-458 לפנה"ס), הידוע גם בכינוי דְזְה יוּאוּ (子有), יליד מדינת לוּ, היה מתלמידיו הבולטים של קונפוציוס. אין הסכמה לגבי שנת לידתו, והעדויות נעות בין 508 ל-518 ל-518 לפנה"ס.

בדומה ליֵן יֵן, בּוּ שָׁאנְג ודְזֶנְג שֶׁן, הצטרף יוּאוּ זְ'ווֹ לבית מדרשו של קונפוציוס באחרית ימיו של המורה. הוא גם מעולם לא שירת בתפקיד מדיני רשמי, אם כי כן ייעץ לשליט מדינת לוּ.

מנציוס מספר כי לאחר מותו של קונפוציוס, האמינו דְזְה שְׂיָה, דְזְה גָ'אנְג ודְזְה יוּאוּ כי יוּאוּ זְ'ווֹ גם הוא חכם כמוהו, ורצו לנהוג בו כפי שנהגו בקונפוציוס, וזאת בניגוד לדעתו של דְזֶנְג דְזְה. כאשר מת יוּאוּ זְ'ווֹ, הגיע הדוכס דָאו מלוּ כדי להביע את תנחומיו, והדבר מהווה ראיה כי יוּאוּ זְ'ווֹ נחשב נכבד בין אנשי מדינת לוּ.

## ציטוטים
# המכבדים הוריהם ואחיהם אך אוהבים לחטוא לממונים עליהם, מה מעטים הם! אשר אינם אוהבים לחטוא לממונים אך אוהבים לזרוע תוהו, אין כאלו בנמצא. איש המעלה עוסק בשורש, עם התבסס השורש נולדת הדרך, והמכבד הוריו ואחיו, האין זה שורש האנושיות? (המאמרות, 1.2)
# באשר לשימוש בטקסים, ההרמוניה חשובה. דרכם של מלכי העבר הייתה לראות בכך יופי, ולפעול בהתאם לכך מגדול ועד קטן. ויש אשר אין לעשותו: להבין את ההרמוניה ולנהוג בהרמוניה, ולא להסדירה באמצעות הטקסים, ואף אין זה אפשרי לעשות. (המאמרות, 1.12)
# אם סמוכה האמינות על הצדק, הרי שניתן לחזור על הדברים. אם סמוכה המכובדות על הטקסים, הרי שתרחיק מדבר כלימה. כאשר בהסתמכו לא יאבד קרוב, תיתכן גם היות ראש בית אב. (המאמרות 1.13)
# הדוכס אָי שאל את יוּאוּ זְ'ווֹ: "השנה יש רעב, והאספקה לא תספיק, כיצד יש לנהוג?" ענה יוּאוּ זְ'ווֹ: "מדוע לא תטיל מס מעשר?" השיב: "יש כפול. וזה עדיין לא מספיק לי. ואם כך, אז איך אטיל עוד מעשר?" ענה לו: "כאשר לעם מספיק, לאיזה שליט לא יספיק? ואם חסר לעם, לאיזה שליט לא יחסר?" (המאמרות, 12.9)

## צאצאיו
צאצא דור 72 ליוּאוּ זְ'ווֹ הגן על מורשתו בשנתו ה-53 של הקיסר צְ'ייֵנְלונְג, ובצו קיסרי קיבל את התואר "דוקטור לחמש הקלאסיקות" (五經博士; Wǔjīng Bóshì) מאקדמיית האנלין ואת תואר יורשו. בשנתה השלישית של הרפובליקה בסין, הוחלף התואר ל"פקיד הפולחן ליוּאוּ זְ'ווֹ".

במקדשי קונפוציוס, לוח רוחו של יוּאוּ זְ'ווֹ נמצא שישי מבין תריסר החכמים, במזרח. הוא צורף לרשימת החכמים רק בשנת 1714, בתקופת הקיסר צְ'ייֵנְלונְג משושלת צִ'ינְג, עקב בקשה של פקיד בכיר שפעל על פי הוראות שקיבל בחלום לטענתו. ייתכן כי מניעיו של הפקיד היו להבליט את מעלותיו של יוּאוּ זְ'ווֹ, או להחזיר את הסימטריה ללוחות החכמים, סימטריה שאבדה עם צירופו של דְזוּ שִׂי לרשימה.

## תוארי כבוד
במהלך שושלת טאנג, הקיסר שׂוֵ'אנְדְזונְג העניק לזָ'אן צְ'יוֹ את תואר האצולה "רוזן יֵן" (汴伯). במהלך שושלת סונג הוסיף לו הקיסר גֶ'נְדְזונְג את התואר מרקיז פִּינְגְיִין (平阴侯). בתקופת שושלת מינג תיקן הקיסר שְׁדְזונְג את כינויו ל"המכובד הקדום החכם יוּאוּ".

## ראו גם
* קונפוציאניזם
* קונפוציוס

## הערות שוליים

קטגוריה:פילוסופים סינים
קסניה סולו

**קסניה סולו** (באנגלית: **Ksenia Solo**; נולדה ב-8 באוקטובר 1987) היא שחקנית קנדית, שהתפרסמה לראשונה מתפקידה בתור זואי ג'ונס בסדרת הנעורים הקנדית "*renegadepress.com*" (2004–2008), לאחר מכן בשל תפקידה בתור מקנזי מליקוב בסדרת הדרמה העל-הטבעית "נערה אבודה" (אנ') (2010–2015), בשל גילומה של פגי שיפן בדרמה התקופתית של AMC, "המרגלים של וושינגטון" (2015–2017) ובשל הופעתה בתור סוזי מילר בסדרה הדרמה של ערוץ ההיסטוריה "פרויקט הספר הכחול" (אנ') (2019–2020).

## ביוגרפיה
קסניה סולו נולדה ב-8 באוקטובר 1987 בריגה, לטביה להורים ממוצא רוסי. בגיל חמש עברה עם משפחתה לטורונטו, קנדה שם גדלה. היא למדה בלט עד גיל 14, כאשר פציעה בגב אילצה אותה להפסיק; אמה היא בלרינה לשעבר שהפכה לשחקנית.

## קריירה
בשנת 2000 החלה לשחק והופיעה בפרק בסדרת הטלוויזיה "ארץ: הקונפליקט האחרון".

בין השנים 2004–2008 שיחקה בחמש עונותיה של דרמת הנעורים הקנדית "renegadepress.com" מה שזיכה אותה במספר פרסים מקומיים. סולו הופיעה גם בתפקידי אורח בסדרות "ניקיטה" ו"נעדרים".

בשנת 2010 החלה לשחק את התפקיד הראשי של מקנזי מליקוב בסדרת הדרמה העל-טבעית "נערה אבודה", אותה גילמה עד לתום שידורי הסדרה לאחר חמש עונות ב-2015.

בין השנים 2010–2011 גילמה את דמותה של נטשה בסדרה הדרמה "חיים בלתי צפויים" ברשת הטלוויזיה האמריקאית The CW. בהמשך השנה, שיחקה בתפקיד קטן בסרטו של דארן ארונופסקי "ברבור שחור".

ב-2012 שיחקה בסרט "*The Factory*" לצד ג'ון קיוזאק.

ב-2015 הצטרפה לקאסט העונה השנייה של סדרת הדרמה התקופתית "המרגלים של וושינגטון" ושיחקה גם בשישה פרקים של הסדרה "אורפן בלאק".

בשנת 2016 שיחק במותחן הפסיכולוגי "*Pet*" לצידה של ג'נט מקארדי.

בשנת 2017 שיחקה לצד מריה בלו בסרט "בחיפוש אחר פליני", על פי תסריט של ננסי קארטרייט. 

בשנת 2019 החלה לשחק בסדרת הדרמה של ערוץ ההיסטוריה "פרויקט הספר הכחול", בתפקיד סוכנת הק.ג.ב. בהתהוות, סוזי מילר.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:שחקניות קולנוע וטלוויזיה לטביות
קטגוריה:רקדניות בלט
קטגוריה:מהגרים מלטביה לקנדה
קטגוריה:קנדים ממוצא רוסי
קטגוריה:קנדיות שנולדו ב-1987
סטלה לוקס

**סטלה לוקס** (באנגלית: **Stella Lux**) היא מכונית משפחתית, 5 מושבים, תלת-אופן, המוגדרת כ"מכונית סולארית" (מכונית ירוקה) אשר נבנתה על ידי 21 סטודנטים (קבוצה  סולארית איינדהובן)  מאוניברסיטת **Technische Universiteit Eindhoven**, באיינדהובן שבהולנד, בשנת 2013 במטרה להשתתף בתחרויות **World Solar Challenge** אשר התקיימו באוסטרליה.

## תחרויות "World Solar Challenge" בהשתתפות סטלה לוקס

* שנת 2013 (מרוץ למרחק 3,022 ק"מ סטלה לוקס עברה את המרחק ב-40 שעות ו-14 דקות)
* שנת 2015
* שנת 2017

## תמונות

קובץ:Stella Lux, a solar-powered family car in front of a house.jpg
קובץ:Stella Lux, a solar-powered family car in front of a house (cropped).jpg
קובץ:Stella Lux, a solar-powered family car.jpg


## ראו גם
* מכונית ירוקה
* אסטבן רכב השמש - צוות
* PowerCore SunCruiser

## קישורים חיצוניים

* סטלה לוקס (0:52), יו-טיוב
* סטלה לוקס (2:34 דקות), יו-טיוב
* סטלה לוקס (reenoptimistic)

## הערות שוליים

קטגוריה:מכוניות סולאריות
קטגוריה:מכוניות משפחתיות
קטגוריה:מכוניות תלת אופן
לוקומוטיב סנקט פטרבורג

**לוקומוטיב סנקט פטרבורג** (ברוסית: **ФК Локомоти́в Санкт-Петербург**) הוא מועדון כדורגל רוסי מהעיר סנקט פטרבורג. בעבר הקבוצה התמודדה בליגה הרוסית הראשונה אך כיום מהווה קבוצת חובבנית ומתמודדת באליפות העיר סנקט פטרבורג.

מרכז האימונים של הקבוצה הוא מרכז הספורט לוקומוטיב, בעיר סנקט פטרבורג.

## היסטוריה
### לוקומוטיב
קבוצת הכדורגל לוקומוטיב לנינגרד הוקמה בשנת 1936 על ידי עובדי הרכבת בעיר לנינגרד כחלק מאגודת הספורט של לוקומוטיב.

הקבוצה התמודדה בגביע הסובייטי בכדורגל ובליגה הסובייטית השנייה, אך מעולם לא הגיעה להישגים משמעותיים.

### לאחר המיזוג עם סאטורן-1991
בשנת 1996 לוקומוטיב מוזגה עם קבוצת הכדורגל "סאטורן-1991" (Футбольный клуб «Сатурн-1991» Санкт-Петербург) ונטלה את מקומה בליגה הרוסית הראשונה. סאטורן-1991 הוקמה בשנת 1991 והישג השיא שלה היה מקום 5 בליגת המשנה בעונת 1993.

הקבוצה נקראה אז "סמנה-סאטורן" (Смена-Сатурн) והייתה הקבוצה האחרונה ששיחקה משחק רשמי בעיר גרוזני, לפני פרוץ מלחמת צ'צ'ניה הראשונה, כשהתארחה אצל קבוצת ארזו המקומית (Арзу). בשנת 1992 הקבוצה העפילה עד לשלב 16 האחרונות ממנו הודחה על ידי צסק"א מוסקבה, שניצחה בתוצאה 2:1.

אחד המשחקים הזכורים של הקבוצה היה משחק במסגרת הדרבי של סנקט פטרבורג, נגד זניט סנקט פטרבורג ב-28 במאי 1993, במסגרת הגביע הרוסי בכדורגל 1993/1994, שבו סאטורן-1991 גברה על זניט בתוצאה 1–4. באותה עונה הקבוצה העפילה עד לשלב שמינית גמר הגביע ממנו הודחה על ידי לוקומוטיב מוסקבה שגברה בתוצאה 2:1.

בשנת 1995, בעלי הקבוצה, לאוניד שקבלסקי, מכר את חלקו בקבוצה והוסכם להתאחד עם קבוצת לוקומוטיב.

בשנת 1996 התקיימה קבוצת בת בשם לוקומוטיב-ד' שפורקה מקץ שנה. בשנת 1998 הוקם במקומה בית ספר לכדורגל.

בשנת 2000 הקבוצה נשרה מהליגה הרוסית השנייה ואיבדה בפועל את מעמדה כקבוצת כדורגל מקצוענית.

בשנת 2005 נשרה גם מהליגה הרוסית השלישית והתמודדה רק בטורנירים אזוריים ובאליפות העיר סנקט פטרבורג. בשנת 2011 הוקמה קבוצת הנוער של לוקומוטיב.

## הישגים לפי עונה
### אליפות רוסיה

## שחקנים ומאמנים נודעים
### שחקנים
*  מקסים מלאפייב
### מאמנים
*  סרגיי ונדייב (1992–1993)
*  לב בורצ'לקין (1993–1994)
*  גיווי נודיה (1995–2000)

## קישורים חיצוניים
* 

* אתר בית הספר לכדורגל של לוקומוטיב סנקט פטרבורג
* הקבוצה באתר פדרציית הכדורגל של העיר סנט פטרסבורג
* הקבוצה באתר goalstream.org
* נתונים סטטיסטיים באתר klisf.info

## הערות שוליים

קטגוריה:סנקט פטרבורג: מועדוני כדורגל
קטגוריה:קבוצות כדורגל רוסיות
קטגוריה:קבוצות כדורגל סובייטיות
קטגוריה:קבוצות כדורגל שהוקמו ב-1936
קטגוריה:1936 ברוסיה
ULAS J1342+0928

**ULAS J1342+0928** הוא קוואזר שנמצא בקבוצת הכוכבים רועה דובים. הקוואזר, כמו החור השחור שבתוכו, הוא המרוחק ביותר ולכן הקדום ביותר שהתגלה, נכון לנובמבר 2017, ומרחקו נאמד בכ-13.2 מיליארד שנות אור מכדור הארץ (הסחה לאדום: z=7.54). קוואזר זה התהווה 690 מיליון שנה אחרי המפץ הגדול, רק 5% מגיל היקום, ולכן גילויו מהווה פריצת דרך בחקר היקום המוקדם.
מסת החור השחור שקולה לכ-800 מיליון מסות שמש, והמסה של הגלקסיה המכילה אותו מוערכת ב- מסות שמש.

עדות ראשונה לקוואזר נצפתה באמצעות טלסקופ החלל WISE והוצלבה בתצפיות של טלסקופי מגלן שבצ'ילה.

## קישורים חיצוניים

* Bañados, Eduardo; et al. (6 December 2017). "An 800-million-solar-mass black hole in a significantly neutral Universe at a redshift of 7.5". *Nature (journal)*.
* 
* 

## הערות שוליים

קטגוריה:קוואזרים
קטגוריה:חורים שחורים
קטגוריה:קבוצת הכוכבים רועה דובים
סיקאסו

[שמאל|ממוזער|250px|"המבצר של סיקאסו", ציור מהמאה ה-19 של [אדואר ריו ]]
**סיקאסו** (בצרפתית: **Sikasso**) היא העיר השנייה בגודלה במאלי. היא שוכנת בדרום מאלי ומשמשת כבירת מחוז סיקאסו. נכון ל-2009 בעיר מתגוררים 225,753 תושבים.

סיקאסו ממוקמת במרחק של כ-375 קילומטרים מבמקו (בירת מאלי), כ-100 קילומטרים צפונית לחוף השנהב וכ-45 קילומטרים מערבית לבורקינה פאסו. העיר משמשת כצומת דרכים בין מדינות החוף (טוגו, גאנה, בנין וחוף השנהב) לבין מאלי ובורקינה פאסו שאינן בעלות גישה לים. תעשיית החקלאות בסיקאסו מפותחת, ומסיבה זו היא אינה צריכה להסתמך על סיוע בינלאומי באספקת מזון, בניגוד לאזורים אחרים במאלי.

## דמוגרפיה
הקבוצות האתניות העיקריות בסיקאסו הן סנופו, במברה, בובו ומיניאנקה. בנוסף, בשל קרבתה של העיר לחוף השנהב, העיר גדלה במהירות כתוצאה מזרם פליטים מהמדינה השכנה. האסלאם באזור צעיר יחסית, שכן במאה ה-20 קהילת המוסלמים הורכבה מסוחרים בלבד עד שמנהיגי האזור ישבו אינטלקטואלים מוסלמים בעיר.

## היסטוריה
סיקאסו הוקמה בתחילת המאה ה-19 על ידי מאנסה דואלה טראורה, אך היא הייתה כפר קטן עד שטיאבה טראורה, מלך ממלכת קנדוגו , הכריז על העיר כבירת הממלכה, בנה בה את ארמונו וכן מבצרים על מנת להגן על העיר מפני ההתקפות של הכובש סאמורי טורה והצבא הקולוניאלי הצרפתי. בין 1887 ל-1888 העיר הייתה נתונה במצור, אך לבסוף נפלה בידי הצבא הצרפתי, ואחיו של טיאבה טראורה, באבמבה, אשר ירש ממנו את תואר המלך, שם קץ לחייו בהתאם לאמרה הבמברית העתיקה, "מוות עדיף מבושה".

## תיירות
למרות היותו בדרום מאלי, אזור סיקאסו סובל ממצב ביטחוני בלתי יציב ומהתקפות של ארגוני טרור כגון אנצאר א-דין והחזית לשחרור מאסינה. תיירים מעטים מגיעים לעיר, והאטרקציות המרכזיות בה הן השוק המרכזי והמבצרים מתקופת ממלכת קנדוגו.

## ערים תאומות
*

## קישורים חיצוניים

קטגוריה:ויקיפדיה: ערכים של משתמשים חדשים
קטגוריה:מאלי: ערים
קטגוריה:אפריקה: ערי בירה לשעבר
קטגוריה:יישובים שהוקמו במאה ה-19
פאי בעקרב

**π בעקרב** הוא אחד הכוכבים הבולטים בקבוצת הכוכבים עקרב עם בהירות נראית מדרגה 2.89, והוא מייצג את הצבת הדרומית של העקרב. למרות שהכוכב בולט יחסית ומייצג חלק משמעותי של העקרב, הוא לא זכה לשם משלו, בניגוד לשכניו גרפיאס ודשובה המייצגים את הצבת הצפונית ואת ראשו של העקרב בהתאמה.

## תכונות
π בעקרב הוא למעשה מערכת בת לפחות שלושה כוכבים במרחק של כ-585 שנות אור ממערכת השמש, ושמורכבת משני כוכבי הסדרה הראשית כחולים מסוג ספקטרלי B וכוכב הסדרה הראשית לבן-צהבהב מסוג ספקטרלי F. בשל קרבתו של הכוכב למישור המלקה הוא מוסתר מדי פעם על ידי הירח ולעיתים נדירות על ידי נוגה.

### π בעקרב Aa ו-π בעקרב Ab
π בעקרב A הוא כוכב כפול ספקטרוסקופי שמורכב משני כוכבי הסדרה הראשית כחולים מסוגים ספקטרליים B1 V ו-B2 V. מסותיהם של בני הזוג הן 10 מסות שמש ו-6.3 מסות שמש ורדיוסיהם כ-5 רדיוסי שמש ו-4 רדיוסי שמש בהתאמה. טמפרטורות פני הכוכבים הן כ-25,100 קלווין וכ-21,000 קלווין, אך לא ניתן להפריד את קרינתם ועוצמת ההארה המשותפת שלהם היא פי 1,900 מעוצמת ההארה של השמש באור נראה, אך רוב הקרינה היא בתחום העל-סגול כך שעוצמת ההארה הכוללת של בני הזוג היא למעלה מפי 10,000 מעוצמת ההארה של השמש. זוג הכוכבים מקיפים זה את זה בזמן הקפה של יום אחד, 13 שעות ו-41 דקות במסלול כמעט מעגלי כך שהמרחק ביניהם הוא כ-15 רדיוסי שמש בלבד או כ-0.07 של יחידה אסטרונומית. מישור ההקפה נטוי ב-42 מעלות ביחס לקו הראייה אליהם ובשל גודלם של הכוכבים וקרבתם הם מסתירים חלקית זה את זה פעמיים בכל הקפה והבהירות הכוללת שלהם יורדת בכ-3 מאיות של דרגת בהירות. בשל כך הכוכב מסווג כמשתנה לוקה מהסוג של β בנבל.

### π בעקרב B
π בעקרב B נמצא במרחק של כ-50 שניות קשת מ-π בעקרב A והוא מסווג ככוכב הסדרה הראשית לבן-צהבהב מסוג ספקטרלי F4 V. עם זאת, בהירותו היא רק מדרגה 12.2, שבמרחקה של המערכת, שקולה לעוצמת הארה של כשליש מזו של השמש, בעוד שכוכבי הסדרה הראשית מסוג F אמורים להאיר בעוצמה גדולה פי 10 מכך. ייתכן שהזיהוי הספקטרלי של הכוכב שגוי בגלל קרבתו ל-π בעקרב A הבהיר ממנו בהרבה ומדובר למעשה בכוכב הסדרה הראשית כתום מסוג ספקטרלי K, או שמדידת המרחק שגויה והוא רחוק בהרבה וכלל לא קשור אל π בעקרב A. אם הוא כן נמצא באותו המרחק, אז הוא מקיף את הזוג π בעקרב A במרחק של לפחות 8,000 יחידות אסטרונומיות ולוקח לו לפחות 160,000 שנים להקיף את בני הזוג. כנראה שהכוכב הוא בעצמו כוכב כפול.

## קישורים חיצוניים
* π בעקרב באתר של ג'ים קלר
* 

## הערות שוליים

קטגוריה:מערכות מרובות כוכבים
קטגוריה:כוכבי הסדרה הראשית מסוג B
קטגוריה:כוכבי הסדרה הראשית מסוג F
קטגוריה:משתנים לוקים
קטגוריה:קבוצת הכוכבים עקרב
TV6 (נורווגיה)

**TV6 נורווגיה** הוא ערוץ טלוויזיה נורווגי בבעלות Modern Times Group (ראשי תיבות: MTG). הערוץ הושק ב-21 בנובמבר 2013. הערוץ משדר תוכן בנושא אוכל, בית ודיור, תוכניות אירוח, דרמה וסרטים, זאת כחלק מפנייתו של הערוץ לקהל יעד נשי בגילאים 35-49. על פי MTG, הערוץ צריך להיות "ערוץ בידור וסגנון חיים שקהל היעד שלו בעיקר נשים מבוגרות מודרניות".

ערוצים אחרים נוספים, המופעלים בנורווגיה בידי MTG, הם: Viasat 4 ו-TV3.

## הפצת שידורי הערוץ
הערוץ מופץ באמצעות שירותי הכבלים בנורווגיה Riks-TV, Get, Canal Digital, Altibo ו-NextGenTel. ובצלחת הלווין של Viasat. כמו כן הערוץ משודר באופן חופשי.

בשנת 2020 צפו בערוץ בממוצע 1.3%.

## תוכניות
* ד"ר פיל
* 12 גברים של חג המולד
* כל מה שאני רוצה לחג המולד
* מסיבת סינדרלה
* מאסטר שף בריטניה

## קישורים חיצוניים
* 
* תוכניות הערוץ

## הערות שוליים

קטגוריה:ערוצי טלוויזיה נורווגיים
ברוכים הבאים לוויין

**ברוכים הבאים לוויין** (באנגלית: **Welcome to the Wayne**) היא סדרת אנימציה אמריקאית שנוצרה על ידי בילי לופז. היא החלה את שידוריה בארצות הברית ב-24 ביולי 2017 ובישראל ב-10 בדצמבר 2017. הסדרה הייתה במקור סדרת רשת ששודרה באתרי ניק ברחבי העולם ב-2014.

## עלילת הסדרה
הוויין הוא בניין דירות ניו יורקי הצופן בחובו תעלומות רבות ויצורים משונים. הדייר החדש, אנסי מולינה, חובר לשני דיירים ותיקים, אח ואחות בשם אויילי וסרליין, ויחד הם יוצאים לסדרת הרפתקאות בנבכי הבניין המסתורי.

## מדבבים
הדיבוב העברי בוים על ידי תומר שביט ולני כהן, והופק על ידי ענבר שטגר עזרא.

## שידור

## פרקים
### עונה 1

### עונה 2

## קישורים חיצוניים

## הערות שוליים

קטגוריה:סדרות הנפשה אמריקאיות
קטגוריה:ניקלודיאון: תוכניות וסדרות

קטגוריה:סדרות קומדיה אמריקאיות
קטגוריה:סדרות טלוויזיה אמריקאיות שעלו לשידור בשנת 2017
DR1

**DR1** הוא ערוץ טלוויזיה דני, הנחשב לערוץ הדגל של חברת השידור הדנית (DR). הוא ערוץ הטלוויזיה הראשון בדנמרק מאז 1951 - כאשר החל לשדר שעה ביום שלוש פעמים בשבוע.

מלבד ההפקות המקוריות של הערוץ, הוא גם משדר הפקות משותפות עם מדינות נורדיות אחרות באמצעות Nordvision, כמו גם כמות משמעותית של תוכניות ממדינות דוברות אנגלית כמו ארצות הברית, הממלכה המאוחדת ואוסטרליה, המשודרות בצירוף כתוביות בדנית.

## שעות שידור
1951-1966: 10 שעות בשבוע (5 תוכניות)

1966-1982: 14 שעות ביום (35 תוכניות בשבוע)

1982-1995: 18 שעות ביום (50 תוכניות בשבוע)

1995-2000: 21 שעות ביום (60 תוכניות בשבוע)

2000 - היום: 24 שעות ביממה

## התקדמות טכנולוגית
### טלוויזיה צבעונית
שידורי טלוויזיה צבעוניים החלו במרץ 1967, עם שידור אולימפיאדת החורף בצרפת ב-1968. תקופת המבחן של השידורים בצבע הסתיימה באופן רשמי ב-1 באפריל 1970, אם כי עדיין עד 1978 שודרו תוכניות בשחור-לבן דוגמת תוכנית החדשות של הערוץ, TV Avisen.

### טלטקסט

ב-16 במאי 1983 השיקה DR את שירות הטלטקסט הראשון שהיה זמין בכל ערוצי DR.

### טלוויזיה במסך רחב
בשנת 2004 הכריזה DR כי תוכניות עתידיות ישודרו ביחס מסך של 16:9. השינוי התרחש ב-2006 כאשר העבירה DR את אולפניה מ-TV Byen ל-DR Byen בקופנהגן. התוכנית האחרונה שעברה לשידור ב-16:9 הייתה תוכנית החדשות TV Avisen, בנובמבר 2006.

### שידורים דיגיטליים
ב-1 בנובמבר 2006 תמו השידורים האנלוגיים בדנמרק ו-DR עברה לשידור דיגיטלי.

### שידורים בחדות גבוהה
בינואר 2012 החל הערוץ לשדר ב-HD בשיטת 720p.

### HbbTV
באפריל 2014 השיקה DR את שירות ה-HbbTV שלה, המאפשר צפייה בתוכן לפי דרישה ישירות בטלוויזיה המחוברת לאינטרנט.

## תוכניות מקוריות של DR1
### דרמה
* *Krøniken*
* הממשלה
* לעקוב אחר הכסף
* מטאדור
* הקיץ
* דרג
* הגשר
* הנשר
* הממלכה
* ההרג
* מורשת

### חדשות
* TV Avisen
* מגזין הכסף
* אופק
* מאחורי הממשלה
* תוכנית הערב
* ההנחה

### הפקות המבוססות על פורמטים אחרים
* X פקטור

### תוכן לילדים
* כיף דיסני (רצועת תוכניות דיסני)
* ברדה
* MGP Junior
* MGP Nordic (בשיתוף SVT, NRK ו-YLE)

### הפקות אחרות
* הכנסייה
* לפני יום ראשון

## תוכן מיובא
* ברוטאון
* בלאק ג'ק
* קולומבו
* דוסון קריק
* דוקטור הו
* אחוזת דאונטון
* איש משפחה
* המלחמה של פויל
* מכל ארצות הברית אליך
* הומלנד
* לואיס
* בית קטן בערבה
* מרלין
* רציחות במידסומר
* עולם מופלא
* סיינפלד
* שוגר אהובתי

## קישורים חיצוניים
* 
* DR1

## הערות שוליים

קטגוריה:ערוצי טלוויזיה דניים
דאגפין אורשקוג

**דאגפין אורשקוג** (בנורווגית: **Dagfinn Aarskog**; 10 בדצמבר 1928 - 27 במאי 2014) היה רופא ילדים וגנטיקאי נורווגי.

## ביוגרפיה
דאגפין אורשקוג נולד בעיר אולסונד שבנורווגיה. למד רפואה באוניברסיטאות אוסלו וברגן. סיים עם תואר דוקטור ברפואה בשנת 1956. בהמשך התמחה ברפואת ילדים בקליניקה הפדיאטרית ב"האוקלנד סיקהוס" בברגן. בשנת 1965 סיים שם את הדוקטורט במדעי הרפואה. בשנים 1964–1965 השתלם במחקר בבית החולים ג'ונס הופקינס בבולטימור.

בשנת 1964 היה למומחה ברפואת ילדים וב-1974 מומחה בגנטיקה רפואית. החל משנת 1971 התמנה לפרופסור מן המניין בפקולטה לרפואה של אוניברסיטת ברגן. למשך 28 שנה הוא ניהל קליניקה פדיאטרית ואת המכון הפדיאטרי של אוניברסיטת ברגן. מתוקף תפקידיו הוא תרם תרומה חשובה בפיתוחו של בית החולים האוקלנד. בשנים 1985–1988 כיהן כפרו-דקאן ובשנים 1988–1992 כדקאן של הפקולטה.

## פעילותו המדעית
אורשקוג פרסם כ-300 מאמרים מדעיים.
תחומי עיניינו של אורשקוג כללו את האנדוקרינולוגיה סב-לידתית (פרינאטאלית), המטבוליזם של הסידן, הגדילה, דיסמורפולויגה וציטוגנטיקה.
בשנת 1970 תיאר אורשקוג לראשונה את התסמונת המולדת הידועה כתסמונת אורשקוג-סקוט.

אורשקוג הלך לעולמו בעיר ברגן בשנת 2014. הוא היה נשוי לאודרון והותיר אחריו ילדים ונכדים.

## פרסים ואותות כבוד
*היה יושב ראש החברה האירופית לאנדוקרינולוגיה הפדיאטרית
*חבר לשם כבוד של איגוד רופאי הילדים בפינלנד
*1991 - חבר לשם כבוד של החברה הגרמנית לרפואת ילדים
*1992 - קיבל את עיטור המסדר אולב הקדוש בדרגת אביר

## ספרים
* *"Cortisol in the Newborn Infant*. Doktorarbeit" (הקורטיזול אצל הילוד) - עבודת דוקטורט, אוניברסיטת ברגון, 1964.
* *"Clinical and Cytogenic Studies in Hypospadias"* (מחקרים קליניים וציטוגנטים בהיפוספדיאס), 1970.

## קישורים חיצוניים
* כתבת הספד בכתב העת הרפואי הנורווגי Legelivet (בנורווגית) (ספטמבר 2014)

## הערות שוליים

קטגוריה:רופאי ילדים
קטגוריה:רופאים נורווגים
קטגוריה:גנטיקאים
קטגוריה:נורווגים שנולדו ב-1928
קטגוריה:נפטרים ב-2014
עונת 2017 בגביע סודאמריקנה

**עונת 2017 ב[[גביע סודאמריקנה|גביע הסודאמריקנה]]** היא העונה ה-16 של התחרות הדרום-אמריקאית לקבוצות כדורגל, והיא מאורגנת על ידי CONMEBOL. המשחק הראשון התקיים ב-28 בפברואר 2017 והמשחק האחרון התקיים ב-13 בדצמבר 2017. 

## קבוצות משתתפות

* ארגנטינה - 6
*ברזיל - 6  
* אקוודור, קולומביה, פרו, צ'ילה,בוליביה,אורוגוואי, פרגוואי, וונצואלה- 4 

## השלבים המוקדמים

### שלב ראשון

בשלב זה השתתפו 22 קבוצות .

### שלב שני

בשלב זה השתתפו 22 הקבוצות המנצחות מהשלב הראשון ו-10 הקבוצות שסיימו במקום השלישי בשלב הבתים בגביע הליברטדורס .

## השלבים המתקדמים

### משחקי הגמר

קטגוריה:עונות בגביע סודאמריקנה
קטגוריה:תחרויות כדורגל ב-2017
קטגוריה:2017 באמריקה הדרומית
ג'יימי וינסטון

**ג'יימי מרגרט וינסטון** (באנגלית: **Jaime Margaret Winstone**; נולדה ב-6 במאי 1985) היא שחקנית אנגלייה. וינסטון מוכרת מהופעתה בתפקיד בקי בסרט "Kidulthood", בדמות קלי בסדרת האימה של ערוץ E4 "למות על הסט", ובקומדיית המצבים "After Hours"  של ערוץ סקיי .

## ביוגרפיה
וינסטון נולדה בקמדן טאון שבצפון לונדון. היא בתם של השחקן ריי וינסטון ושל איליין מק'קוסלנד. יש לה שתי אחיות לויס (ילידת 1982), הבכורה שהיא זמרת ושחקנית, ואלי (ילידת 2001) הצעירה. וינסטון גדלה ברובע אנפילד שבלונדון, ולמדה בבית הספר "אנפילד קאונטי סקול". אחר כך המשפחה עברה לגור ברוידון שבאסקס, שם למדה בבית הספר ברנט מיל בעיר הארלו. בהמשך למדה משחק בהארלו קולג'. זמן מה למדה בבית ספר למשחק, אבל נשרה מהלימודים כדי לקדם את קריירת המשחק שלה בסרטים כגון "Anuvahood" ו-"Kidulthood".

### קריירה
בקולנוע שיחקה וינסטון בסרטים "ילד טעון" (2004), "ילדה של אבא", "ילדים מתבגרים" (שניהם מ-2006), ו-"Donkey Punch" (מ-2008). בטלוויזיה השתתפה בסדרות "M.I.T.:Murder Investigation Team", "וינסנט" (לצדו של אביה), "Totally Frank", המיני-סדרה "Goldplated", "למות על הסט" ובסרט קצר בשם "Love Letters". היא לוהקה לפיילוט של הסדרה "Phoo Action", אבל הסדרה עצמה בוטלה לפני תחילת הצילומים.

וינסטון שרה קולות רקע עבור הלהקה של אחותה לויס. כשחקנית היא הופיעה בווידאו קליפ של הסינגל "When You Wasn't Famous" של להקת הסטריטס, בסינגל "Two Lovers" של The Twan, ובסינגל "Blind" של Hercules and Love Affair. באפריל 2009 כיכבה לצדו של אלפי אלן, החבר שלה באותה עת, בווידאו קליפ של הסינגל "Dust Devil" של להקת מאדנס.

ב-2008 הייתה וינסטון דוגמנית מסלול עבור ויויאן וסטווד. בפברואר 2009 הופיעה בשער המגזין "ארנה".

הופעת הבכורה של וינסטון בתיאטרון הייתה בהפקה מחודשת של המחזה "The Fastest Clock in the Universe" שהוצג בתיאטרון המפסטד, ובתיאטרון קורב בלסטר.

במרץ 2010 הוכרזה וינסטון כפטרונית של פסטיבל הקולנוע של האיסט אנד. וינסטון כיכבה בסרט המתח "Manor Hunt Ball" המבוסס על הרומן "The Most Dangerous Game" מאת ריצ'רד קונל.

באביב 2010 גילמה וינסטון את אנלי אלדרטון, אחת מחמש נשים שנרצחו באיפסוויץ' ב-2006, בדרמה של ה-BBC "חמש בנות". בקיץ 2014 שיחקה בתפקיד הראשי בדמות לורן בדרמה הקומית "After Hours" של ערוץ Sky 1.

בשנת 2023 כיכבה במחזה של וסט אנד "2:22 A Ghost Story" מאת דני רובינס (אנ') בדמותה של ג'ני.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:משתתפי הזמר במסכה (תוכנית טלוויזיה בריטית)
קטגוריה:בריטיות שנולדו ב-1985
קטגוריה:בריטים שנולדו ב-1985
חבורת בימות

**חבורת בימות** הייתה חבורת זמרים ישראלים שהוקמה בשנת 1972 והעלתה מופע משיריה של נעמי שמר.

## היסטוריה
החבורה הורכבה משלושה עשר חברים וביניהם יוצאי להקות צבאיות. בין חברי הלהקה: מירי אלוני, רותי בן אברהם, דני גרנות, עוזי מאירי, יגאל חרד ואחרים.

הלהקה העלתה מופע משירי נעמי שמר וכן הקליטה אלבום משיריה. בשנת 1973 התפרקה הלהקה.

## חברים
[ממוזער|130px|[מירי אלוני]]
[ממוזער|130px|[אלי מנטבר]]
[130px|ממוזער|[אלינוער מואב מתראיינת אצל אריה יאס]]
* מירי אלוני – זמרת
* רותי בן אברהם – זמרת
* מישה בר-אילן – זמר
* אמיר גינת – זמר
* דני גרנות – זמר
* עוזי מאירי – זמר
* אלינוער מואב – זמרת
* אלי מנטבר – זמר
* פוריה פינגרר – זמרת
* אסתר קוסוביצקי – זמרת
* יגאל חרד – גיטרה
* מיקו לזרוביץ' – גיטרה בס
* סולי קייזמן – תופים

## מופע
המופע משירי שמר, כלל את המיטב שבשיריה בתקופה שאחרי מלחמת ששת הימים. נוסף לשירים המוכרים כלל המופע גם שירים שחשפו פן מוכר פחות של שמר, עם שירים כמו "מר נרקיס" העוסק ברווק כרוני, "שיר ערש למקרים מיוחדים" שהוא שיר ערש לבתם של הורים גרושים, "אנשים יפים" העוסק במיופייפי החברה הגבוהה, ו"המכשפות" על עיתונות רכילאית.

בערב נכללו גם השירים "ארבעים" ("יצאתי תמיד עם יותר צעירים... ולבשתי ביקיני אחרי גיל עשרים") ו"אני מגדלת בעל" ("וכשאומר שאני גידלתי בעל, הם ישלחו אותי ישר לגן עדן"). שמר נמנעה מלכלול את שני האחרונים בלקטי הפזמונים הרבים שהוציאה במהלך השנים.

המופע בוים על ידי צדי צרפתי וזכה להצלחה רבה.

המנהלת המוזיקלית של המופע הייתה חנה הכהן, שהייתה גם פרופ' למוזיקה.

המעבדים של שירי המופע היו: מתי כספי, שלמה גרוניך, אלכס וייס, סטו הכהן, גיל אלדמע ופולדי שצמן.

בנוסף לשיריה המוכרים של שמר ששולבו במופע, הוצגו שירים חדשים כמו "לשיר זה כמו להיות ירדן" (בביצוע של מירי אלוני), "לא אמות כי אחיה" (שהולחן על פסוקים מתוך תהילים) "בארץ להד"ם" (גם כן בביצועה של אלוני), "מר נרקיס", ו"שש עשרה" שהפכו ללהיטים גדולים.

שני שירים מהמופע הגיעו למצעד השנתי תשל"ג (1973): "מר נרקיס", שדורג במקום ה־25 ו"לשיר זה כמו להיות ירדן", שדורג במקום ה-18.

## אלבום
האלבום "שירי נעמי שמר" (1972, מילים ולחנים - נעמי שמר) הוקלט על ידי חברי "חבורת בימות" .

רוב שירי האלבום עובדו על ידי מתי כספי: "לשיר זה כמו להיות ירדן", "אין ויש", "חרוזי ביניים", "בארץ להד"ם", "לא אמות כי אחיה", "מר נרקיס", "אני מגדלת בעל", "ארבעים", "שני צלמי רחוב".

## קישורים חיצוניים

### הקלטות של שיריהם
* מר נרקיס רווק ידוע (זמר: דני גרנות; 2:49 דקות), באתר יוטיוב
* שש עשרה (בסנדלים על גשר הירקון) (זמרים: אלי מנטבר, רותי בן אברהם; 2:28 דקות), באתר יוטיוב
* בארץ להד"ם (זמרת: מירי אלוני; 2:48 דקות), באתר יוטיוב
* לשיר זה כמו להיות ירדן (זמרת: מירי אלוני, מילים ולחן: נעמי שמר, עיבוד: פולדי שצמן; 2:49 דקות), באתר יוטיוב
* שני צלמי רחוב (2:55 דקות), באתר יוטיוב
* שירו של אבא (2:29 דקות), באתר יוטיוב
* אין ויש (2:06 דקות), באתר יוטיוב
* לא אמות כי אחיה (2:45 דקות), באתר יוטיוב
* חרוזי ביניים (2:10 דקות), באתר יוטיוב
* המכשפות (סולנית: אלינוער מואב; 2:31 דקות), באתר יוטיוב
* אנשים יפים (2:15 דקות), באתר יוטיוב

## הערות שוליים

קטגוריה:להקות פופ ישראליות
קטגוריה:להקות שהוקמו בשנת 1972
קטגוריה:להקות שהתפרקו בשנת 1973
Cold War Kids

250px|ממוזער|שמאל|הלהקה בהופעה, 2016
**Cold War Kids** (בתרגום חופשי לעברית "ילדי המלחמה הקרה") היא להקת אינדי רוק אמריקנית מלונג ביץ', קליפורניה. חברי הלהקה הם ניית'ן ווילט (שירה, פסנתר וגיטרה), מאט מאוסט (בס, גיטרה), דוד קון (גיטרה ושירת ליווי), מתיו שוורץ (שירת ליווי, קלידים, פסנתר, כלי הקשה וגיטרה) וג'ו פלאמר (תופים וכלי הקשה). בעבר הלהקה כללה את דאן גאלוצ'י, מאט אווירו וג'וני ראסל.

## שם הלהקה
חברי הלהקה נפגשו באוניברסיטת ביולה. הם הקימו את הלהקה בשנת 2004, כאשר הם היו נפגשים בקביעות בדירה של ג'וני ראסל. מאוסט חשב על שם הלהקה ב -1997, במהלך טיולו במזרח אירופה עם אחיו, שם מצאו פארק בבודפשט עם פסלים חסרים, שנלקחו לאחר שהקומוניזם נפל. כשראה שיש מגרש משחקים בפארק, אמר מאוסט "... האווירה בסביבה הזאת הכניסה את הביטוי 'ילדי המלחמה הקרה' לראש שלי, אולי שמעתי את זה קודם, אני גם ילד במלחמה הקרה, - נולדתי ב -1979". מאוסט השתמש בשם לאתר האישי שלו, אבל לאחר מכן החליטה הלהקה להפוך זאת לשם הלהקה.

## סגנון והשפעות מוזיקליות
הלהקה הושפעה מאמנים כגון בוב דילן, בילי הולידיי, ועוד. סגנון הלהקה הוא רוק המושפע מצלילי אינדי רוק.

## קישורים חיצוניים

* 

2017 12
קטגוריה:להקות אמריקאיות
קטגוריה:להקות שהוקמו בשנת 2004
קטגוריה:קליפורניה: להקות
על מי ועל מה

**על מי ועל מה**, מחזה תיאטרון מאת המחזאי האמריקאי-פקיסטני איאד אקטאר, זוכה פרס פוליצר. ההצגה בתרגומו ובבימויו של משה נאור בתיאטרון חיפה החל משנת 2017.

## עלילה
משפחה פקיסטנית שהיגרה לאטלנטה מתמודדת עם שאלות של זהות נשית מוסלמית, מול גל התעוררותה של מגמת ההדתה האיסלאמית בעולם. האב (איציק כהן) הצליח להגשים את החלום האמריקאי מבחינה כלכלית. הוא הקים חברת מוניות מוצלחת ומקבל 30% מסך ההכנסות. הדבר מאפשר לו לפרנס את שתי בנותיו בכבוד. אך צרה צרורה נפלה עליו, כאשר אשתו נפטרה מסרטן. האב חרד לשתי בנותיו, משום שאינן מקיימות את מצוות הדת. שתיהן מקיימות דרך-חיים מודרנית וללא סממנים חיצוניים של דת האסלאם. הוא דואג להן בכסף ובצד החומרי ולכן מתערב באופן אישי, בחלק ניכר מפגישותיה של בתו הבכורה, זרינה (אלמה דישי). הדבר מעורר בה התנגדות וזעם רב. במקביל בתו השנייה מתחתנת לפני הבכורה. מאוחר יותר יתבררו יחסיה יוצאי הדופן, ומוכנות אביה לקבל תפיסות מודרניות ביחסי אהבה בין גברים ונשים. האב פוגש את הגבר המעוניין להיפגש עם בתו זרינה. השיחה חושפת את עמדתו הבלתי-מתפשרת באשר לחופש הבחירה של בתו. כאשר מתברר לנו שזרינה כותבת ספר על הנביא מוחמד, מתרחשת דרמה עוצמתית, במאבק בין המסורת הדתית לבין עמדתה של זרינה, בהגנתה על חופש הבחירה, על זכות חירות ההבעה, הדיבור והכתיבה של נשים בחברה דתית. זרינה מדגישה את זכותה לחפש תיאור מתאים יותר לדמותו של הנביא, היות שהתיאורים שבאו לידי ביטוי בכתובים ובספרים, אינם מאפשרים לבני אדם להכירו כראוי. קונפליקט עז זה בא לידי ביטוי גם עם בחיר ליבה, איליי (אותו מגלם מיכאל מושונוב), וגם עם אביה ואפילו עם אחותה, מהוויש (אותה מגלמת יסמין עיון), הנעמדת לצד אביהן. הגרסה שכתבה זרינה בספרה, דוחפת את אביה לקטוע את מערכת היחסים ביניהם. המשפחה גם מותקפת מכל עבר בידי הקהילה המסורתית, אך עומדת בטלטלה קשה זו, בכוחה של אהבה עמוקה ונוגעת ללב בין בני המשפחה.

## דמויות
* זרינה - במשחקה של אלמה דישי - התאהבה בעבר בגבר שרצתה לשאתו, אך אביה התנגד, והדבר גרם לה מפח נפש גדול. היא דמות עוצמתית, רגשית מאוד ובעלת עמדות אידאולוגיות יציבות, עקרוניות וחריפות.
* האב - במשחקו של איציק כהן. מקדיש את חייו להצלחת בנותיו. אך התערבותו שאיננה עומדת בקנה אחד עם תפיסת העולם של זרינה, יוצרת מאבק רב עוצמה בין שתי הדמויות, המייצגות כל אחת עולם מלא - זרינה את העולם הנשי הנאבק למען זכויות של חופש בחירה והבעה, והאב את עולם הדת והמסורת.
* איליי - במשחקו של מיכאל מושונוב - בחיר ליבה של זרינה הוא נוצרי שהתאסלם. בתחילה נראה חלש אופי, אך יתגלה אחרת בהמשך המחזה.
* מהוויש (הבת השנייה) - במשחקה של יסמין עיון - נשואה. מספרת על יחסים מחוץ לנישואין בעידודה של אחותה, התומכת בה אידאולוגית.

## על מה המחזה
"המחזה הוא חלון לארבע נשמות שונות שכולן פחות או יותר מאמינות באותם דברים ומסתכלות על העולם בדרך אחרת", אומר מושונוב, בכלכליסט.

## קישורים חיצוניים
* 
* 

## הערות שוליים

קטגוריה:מחזות מהמאה ה-21
כריתנית ונדט

**כריתנית ונדט*** ([[שם מדעי]]: *'Ophiocoma wendtii**') הוא מין במחלקת נחשוני ים השוכן בשוניות אלמוגים של ברמודה עד ברזיל. המין ידוע ביכולות הראיה המתקדמות של עיניו המרוכבות.

## אטימולוגיה
שם המין wendtii נקרא על שם אלברט ונדט (1887 - 1958). בוטניקאי גרמני, חובב צמחי אקווריומים שכתבת את כתב הספר "צמחי אקווריום בתיאורים וציורים".
השם כריתנית נגזר מהמילה כְּרִית-האזור הרדוד בחוף הים (הנחשף בעת השפל)

## מערכת הראייה
זרועות הכריתנית מכוסות גבישי קלציט המשמשים גם כשריון, המעניקים חוזק מבני, וגם כעדשות של מערכת ראיה ייחודית. העדשות מסוגלות לזהות את כיוון האור תוך כדי מזעור האברציה הכדורית. הן עושות זאת על ידי סינון ומיקוד האור אל תא קולט אור המשמש כעינית. העדשות דומות בתכונותיהן לזכוכית מחוסמת אך בניגוד לחומרים מחוסמים הנוצרים על ידי בני האדם בעזרת חום ולחץ העדשות נוצרות בסביבה טבעית מתחת למים.

הכריתנית מסוגלת לשנות את צבעה בעזרת תאים כרומטופורים וכך גם לווסת את כמות האור שמגיעה לקולטנים. היצור היחיד שידוע כי היה בעל מערכת ראיה דומה הם הטרילוביטים שנכחדו לפי כ-250 מיליון שנים.

## קישורים חיצוניים

* 

## הערות שוליים

קטגוריה:בעלי חיים שתוארו ב-1842
קטגוריה:טקסונים שתוארו בידי יוהנס פטר מילר
קטגוריה:נחשוני ים
קטגוריה:בעלי חיים באוקיינוס האטלנטי
הגוררת איתנה

הגוררת "**איתנה**" היא אתר צלילה ואתר מורשת תת-מימי, הממוקם מערבית לאיי אכזיב.
## היסטוריה
האיתנה היא גוררת שהייתה בבעלות חברת גל-ים. הגוררת פעלה שנים רבות כגוררת אזרחית בנמל חיפה (לצד הגוררות הצבאיות של חיל הים הפועלות אף הן בנמל).

האיתנה טובעה כ-250 מטר מערבית לאיי אכזיב, ושקעה כאונייה טרופה לעומק 30 מטרים (חלקה העליון בעומק של 25 מטרים, וחרטומה בעומק 27 מטרים), ביום רביעי ה-13 במרץ 1996, לאחר שנתרמה על ידי החברה לעבודות תת-מימיות, וטובעה על ידי ההתאחדות הישראלית לצלילה במטרה שתהפוך לאתר צלילה.
הגוררת היא כלי שיט קטן, אך נשארה שלמה לאחר טביעתה. הגוררת שקועה על צידה; חרטומה פונה צפונה ועל דפנות החרטום צמיגי ניגוח (פנדרים). בטרם טובעה נחסמו רוב המעברים הפנימיים בגוררת, משיקולי בטיחות צלילה אך ניתן להציץ לתוך גשר הפיקוד.

מאז טביעתה, הפכה הגוררת לביתם של סוגים שונים של דגים, כוכבי ים וספוגים, מאחר שהגוררת הטבועה מגינה עליהם מדיגים וטורפים ימיים.

## קישורים חיצוניים
* הגוררת באתר putsker
* מידע לצוללים באתר amirgur
* תמונת הגוררת בטרם טובעה
* תמונה של הגוררת הטבועה באתר mapa
## הערות שוליים

קטגוריה:כלי שיט ישראליים שטבעו
קטגוריה:אתרי צלילה: אוניות
קטגוריה:הטבעה עצמית
אי החלומות

**אי החלומות** (ברוסית: **Остров Мечты**) הוא פארק שעשועים המקורה הגדול ביותר באירופה הנמצא במוסקבה שנחנך ב-27 בפברואר 2020 ונפתח לקהל יומיים לאחר מכן.

"אי החלומות" ממוקם בדרום מוסקבה על גדות נהר מוסקבה במרחק 10 דקות נסיעה מהקרמלין ונבנה על שטח של 100 הקטר. הפארק מחולק לעשרה אזורי נושא עם מגוון אטרקציות בידור לילדים ולמבוגרים. במרכזו של הפארק, מתחת לכיפת זכוכית ענקית, פארק שעשועים מקורה לכל עונות השנה שנחשב לגדול ביותר באירופה. שטחו שווה ל-25 מגרשי כדורגל.

בפארק אולם הקונצרטים ל-3,500 מושבים וקומפלקס הקולנוע הגדול ביותר במוסקבה שכולל 17 אולמות, כולל IMAX. הפארק נמצא בבעלות קבוצת רגיונים. עלות הקמת הפארק 1.5 מיליארד דולר.

בנייתו החלה בפברואר 2018 והושלמה בדצמבר 2019. בפארק שלל מתקנים המבוססים על דמויות הדרדסים, צבי הנינג'ה, מפלצת של מלון, ספר הג'ונגל ודמויות של חברת וולט דיסני וסויוזמולטפילם.

אזורי הנושא הבאים מוצגים בפארק השעשועים:
* כפר האגדות - אזור נושא כניסה, הבנוי על בסיס מיקומים ודמויות מהאגדה "מפתח הזהב, או הרפתקאותיו של פינוקיו".
* כפר הדרדסים - אזור נושא שנבנה ברישיון IMPS S.A. מבוסס על הזיכיון הדרדסים, הוא ממוקם בחלק המרכזי של פארק השעשועים בשטח של 3.5 אלף מ"ר והוא מכיל בעיקר אטרקציות ובילוי לילדים ומשפחה.
* Hello Kitty - אזור נושא שנבנה בצורת טירת מרשמלו ורודה תחת רישיון חברת Sanrio על בסיס המותג היפני הפופולרי הלו קיטי, מכיל אטרקציות לילדים ומשפחה ובידור בעיקר לקהל נשי.
* צבי הנינג'ה - אזור הנושא "ניו יורק" נבנה ברישיון של ניקלודיאון על בסיס הזכיינית Teenage Mutant Ninja Turtles והוא מכיל בעיקר אטרקציות בידור קיצוניות למבוגרים.
* מוגלי במדינת הדינוזאורים - האזור התימטי המקורי והגדול ביותר של "אי החלומות" בנוי בסגנון הג'ונגל ומשתרע על שטח של 10 אלף מ"ר.
* בית נטוש - אזור נושא מקורי שנבנה בצורה של אחוזה שחורה ומרושעת של הרוזן סטרחוב, מוקף גרגווילים.
* מלון טרנסילבניה - אזור נושא שנבנה ברישיון Sony Pictures Consumer Products על בסיס מיקומם ודמויות הסדרה האמריקאית של סרטי אנימציה"מפלצת של מלון", מכיל אטרקציות משפחתיות ובילויים.
* מרוץ החלומות - אזור נושא מקורי, המסוגנן כעיר עתידנית של העתיד.
* טירת מלכת השלג - אזור נושא שנבנה על בסיס מיקומם ודמויותיו של האגדה "מלכת השלג" של הסופר הדני האנס כריסטיאן אנדרסן, ומעוצב בסגנון חורפי.
ממוזער|מרכז|400px|הכניסה הראשית
## גלריה

קובץ:Dream Island amusement park14.jpg| 
קובץ:Dream Island amusement park15.jpg|
קובץ:Dream Island amusement park22.jpg|
קובץ:Dream Island amusement park18.jpg| 
קובץ:Dream Island amusement park32.jpg|
קובץ:Dream Island amusement park33.jpg|
קובץ: Dream Island amusement park29.jpg| 
קובץ:Dream Island amusement park28.jpg|
קובץ:Dream Island amusement park9.jpg|
קובץ:Dream Island amusement park25.jpg| 
קובץ:Dream Island amusement park20.jpg
קובץ:Dream Island amusement park3.jpg|
קובץ:Dream Island amusement park4.jpg| 
קובץ:Dream Island amusement park23.jpg|
קובץ:Dream Island amusement park31.jpg|
קובץ:Dream Island amusement park16.jpg| 
קובץ:Dream Island amusement park38.jpg|
קובץ:Dream Island amusement park41.jpg|


## קישורים חיצוניים

* 

* 

## הערות שוליים

קטגוריה:מוסקבה: פארקים
קטגוריה:פארקי שעשועים באירופה
רכס איתנה

**רכס איתנה** או **רכס איטנה** (בספרדית ובולנסית: **Aitana**) הוא הר ברכס פריבטיקוס בקצהו המזרחי של חצי האי האיברי. בחלקו הצפוני של מחוז אליקנטה, בולנסיה שבספרד. שיאו של ההר, שגובהו 1,557 מטרים מעל פני הים הוא הנקודה הגבוהה ביותר במחוז.

## גאוגרפיה
רכס איתנה משתרע על פני שטח של 2,000 דונם, כ-15 קלומטרים מחוף הים התיכון. פסגת איתנה היא הפסגה הגבוהה ביותר ברכס, הנותנת לרכס את שמו. פסגות נוספות ברכס הן:

* פסגת פניה אלטה (Penya Alta) - שגובהה 1,506 מטרים;
* פסגת פניה קאטחה (Penya Catxa) -שגובהה 1,467 מטרים;
* פסגת אל מולרו (El Mulero) - שגובהה 1,308 מטרים;
* פסגת קאראסאר (Alt del Carrascar) - שגובהה 1,208 מטרים.

## קישורים חיצוניים

* מידע על הרכס באתר summitpost
* תיאור מסלולי הליכה ברכס איתנה
* תמונות ומפות הרכס

## הערות שוליים

קטגוריה:ספרד: הרים
ג'אמע סיידנא מחמוד

[שמאל|ממוזער|250px|ג'אמע סיידנא מחמוד. מבט מ[נחל שיח]]
שמאל|ממוזער|250px|תקריב של המסגד
שמאל|ממוזער|250px|פנים המסגד
שמאל|ממוזער|250px|מבט אל חזית המסגד

**ג'אמע סיידנא מחמוד** (ערבית: **جامع سيدنا محمود**, תרגום לעברית: **מסגד אדוננו מחמוד**) הוא מסגד הממוקם בשכונת כבאביר בחיפה, המוכר כאתר מורשת.

למסגד שני מינרטים שגובהם כ-35 מטרים, והוא נבנה כמבנה מתומן לפי מתכונת כיפת הסלע בירושלים. על הקיר בפתח מתנוסס המשפט: "כל מי שישהה כאן בטוח יהיה".

## רקע

ראשיתה של שכונת כבאביר במאה ה-19, בהגירתה של משפחת עודה מהכפר נעלין שבשומרון. אבי המשפחה וחמשת ילדיו נמלטו ב-1850 מהשומרון, ככל הנראה בשל חובת הגיוס לצבא העות'מאני. המשפחה הייתה מוסלמית סונית והשתייכה לזרם הסופי השאזלית אשר מרכזה היה בעכו. בהמשך, בני המשפחה התיישבו באזור כבאביר של היום, ומסביבם החל לצמוח היישוב החדש.

אף שבמקור, תושבי הכפר היו חברים כאמור בזרם הסופי, ב-1924 הגיע לחיפה הח'ליף מירזא בשיר א-דין מחמוד אחמד, בנו של מייסד העדה האסלאמית האחמדית מירזא ע'ולאם אחמד אל-קאדיאני. בני משפחת עודה התפללו במסגד איסתיקלאל בעיר התחתית של חיפה ושם פגשו את ג'לאל אדין שמס, המבשר האחמדי מהודו. בני המשפחה החליטו להצטרף לקהילה האחמדית.

## היסטוריה
במהלך שנת 1934, כעשור לאחר ההצטרפות לקהילה האחמדית, נחנך בכפר המסגד, כאשר שמו נבחר כהוקרה לח'ליף מחמוד, ולזכר ביקורו בכפר עשור טרם לכן.

בשנת 1979, המסגד עבר שיפוץ מקיף.

## לקריאה נוספת
* יוסי בן-ארצי, **האחמדים ומרכזם בכבביר**, בתוך: אריאל, גיליון 37–39: חיפה ואתריה, עמ' 141–144

## קישורים חיצוניים

## הערות שוליים

קטגוריה:אתרי מורשת במחוז חיפה
קטגוריה:חיפה: מסגדים
קטגוריה:אחמדים
קטגוריה:כבאביר
וילה זיו

**וילה זיו** או **בית הדר** נבנתה במושבה תל מונד בשנת 1935 עבור ליידי רבקה זיו ובעלה הלורד ישראל משה זיו מבריטניה. הם התגוררו בבית כאשר שהו בישראל, עד מותה בשנת 1966. הווילה תוכננה על ידי האדריכל ריכרד קאופמן בסגנון הבינלאומי (המכונה לעיתים באוהאוס). הגנים סביב הווילה תוכננו על ידי אדריכל הגנים יחיאל פלדי.
## תיאור המבנה
הנחלה בה בנוי הבית משתרעת על פני כ־36 דונם. בשטח המרכזי שגודלו 11.5 דונם ממוקם המבנה המרכזי המשקיף על נוף השרון, משתרע על פני שתי קומות בשטח של כ־700 מ"ר ומסביבו עצי פיקוס גבוהים. בשטח גם ברכת שחייה, מבנה המיועד לשימושים ספורטיביים ומגרש טניס. בצד הצפוני של האחוזה חורשת אורנים בשטח של כ־9.5 דונם. באחוזה היה גם פרדס ומטע של מנגו ששטחם כ-15.5 דונם.עד שבשנת 2015 נבנתה שכונה חדשה בשטחה.

## היסטוריה
בתקופת המנדט נהגה להתארח בווילה צמרת השלטון הבריטי, כאשר בסמוך פעל בסודיות מתחת לקרקע מפעל "סלע" של "ההגנה" לייצור נשק. לאחר קום המדינה המשיכו לפקוד את המקום נכבדים. במוצאי שבת 15.12.56 הותקפה הווילה על ידי פידאיון והעובד שמעון ויג נהרג.

ליידי רבקה זיו נפטרה בשנת 1966. בני המשפחה מכרו את האחוזה למשפחת סבה מאנגליה, ששיפצה אותה בשנות השבעים. לאחר מכן החליפה האחוזה ידיים מספר פעמים. בשנת 2008 הוצאה למכירה תמורת 52 מיליון שקל. בשנת 2010 צולמה במקום העונה הרביעית של תוכנית המציאות לרדת בגדול.

בשנת 2012 הוצא צו הפסקת עבודה לשיפוץ ללא היתר שביצע הבעלים יוסי קרתא, בניגוד להנחיה מפורשת בתוכנית החלה על המקום הצ/ 68/ 5-1: "כל תוספת או שינוי לבניין יהיו חייבים בתוכנית בינוי באישור הוועדה המקומית והוועדה המחוזית, וזאת כדי למנוע פגיעה בערכים ההיסטוריים והארכיטקטוניים של הבניין". היום מבנה הווילה והשטח הסובב אותה נותרו מוזנחים, מלבד מספר בתי מגורים שנבנו בשנים האחרונות על אחת מצלעות השטח.

## קישורים חיצוניים
* 
* 
* 
* 
* 

## הערות שוליים

קטגוריה:מבנים ואתרים שתכנן ריכרד קאופמן
קטגוריה:ישראל: בתי מגורים
קטגוריה:תל מונד